เจ้าหญิงรังน์ฮิลด์แห่งนอร์เวย์

เจ้าหญิงรังน์ฮิลด์ นางลอเรนต์ซัน (; 9 มิถุนายน ค.ศ. 1930 – 16 กันยายน ค.ศ. 2012) เป็นพระราชธิดาองค์แรกในสมเด็จพระราชาธิบดีโอลาฟที่ 5 แห่งนอร์เวย์‎ กับเจ้าหญิงมาร์ธาแห่งสวีเดน พระนางเป็นพระเชษฐภคินีในเจ้าหญิงอัสตริดแห่งนอร์เวย์ และสมเด็จพระราชาธิบดีฮารัลด์ที่ 5 แห่งนอร์เวย์ ถือเป็นพระราชวงศ์นอร์เวย์องค์แรกที่ประสูติในประเทศนอร์เวย์นับตั้งแต่สมัยกลาง ใน ค.ศ. 1953 พระนางสมรสกับแอร์ลิง ลอเรนต์ซัน สมาชิกจากตระกูลลอเรนต์ซันของบรรดาเจ้าพ่อธุรกิจเดินเรือ ในปีเดียวกันนั้น ทั้งคู่ย้ายไปอยู่ที่บราซิล ซึ่งพระสวามีเป็นนักอุตสาหกรรมและเป็นเจ้าของหลักของบริษัท Aracruz Celulose พระนางประทับอยู่ในบราซิลจนกระทั่งสิ้นพระชนม์ในอีก 59 ปีต่อมา

แม้ว่าพระนางเป็นพระบุตรองค์โตของพระมหากษัตริย์ แต่ไม่ได้อยู่ในลำดับลำดับการสืบราชสันตติวงศ์นอร์เวย์ เนื่องจากขณะนั้นนอร์เวย์มีกฎการสืบสันตติวงศ์แบบฝั่งบิดา พระนางอยู่ในลำดับการสืบราชสันตติวงศ์สหราชอาณาจักร และอยู่ในลำดับที่ 16 และ 17 ตลอดช่วงทรงพระเยาว์ถึงวัยรุ่นRoger Reynolds (1982), Who's who in the royal family: the first one hundred and fifty in line of succession to the British throne, p. 7, ProteusLine of succession (1937)Line of succession (1950)

พระชนม์ชีพช่วงต้น
เจ้าหญิงรังน์ฮิลด์เป็นเจ้าหญิงนอร์เวย์องค์แรกที่ประสูติในดินแดนนอร์เวย์เป็นเวลา 629 ปี

 เสกสมรส 
เจ้าหญิงรังน์ฮิลด์ได้เสกสมรสกับนายเอิร์ลลิง สเวน ลอเรนต์เซน เมื่อวันที่ 15 พฤษภาคม ค.ศ. 1953 ที่โบสถ์อัสแกร์Royalty ต่อมาพระองค์ต้องสละพระอิสริยยศระดับ Her Royal Highness และมีพระยศเป็น เจ้าหญิงแห่งนอร์เวย์, นางลอเรนต์เซน หลังจากการเสกสมรสพระองค์ได้เสด็จไปประทับยังนครรีโอเดจาเนโร ประเทศบราซิล ตราบจนสิ้นพระชนม์ ทรงมีโอรส-ธิดาทั้งหมด 3 คน ได้แก่
 นายโฮกุน ลอเรนต์เซน (เกิด 23 สิงหาคม ค.ศ. 1954)
 นางอิงเงบอร์ก ริเบย์โร (เกิด 27 กุมภาพันธ์ ค.ศ. 1957)
 นางรังน์ฮิลด์ ลอง (เกิด 8 พฤษภาคม ค.ศ. 1968)

 พระองค์ต่อสาธารณชน 
พระองค์ได้ประทานสัมภาษณ์รณรงค์ให้ประชาชนหยุดวิพากษ์วิจารณ์ เจ้าหญิงมาร์ธา ลุยเซอ และมกุฎราชกุมารโฮกุน มักนุส ผู้เป็นพระภาติยะของพระองค์เกี่ยวกับการเลือกคู่ครองของทั้งสองพระองค์ ที่ออกอากาศทางช่อง TV 2 ซึ่งเป็นช่องโทรทัศน์ที่ออกกาศภายในประเทศนอร์เวย์เองในปี ค.ศ. 2004Here's what Princess Ragnhild said 

พระองค์ทรงมีความเห็นส่วนพระองค์ว่า การเสกสมรสของพระบรมวงศานุวงศ์ในรุ่นปัจจุบันอาจสร้างข้อถกเถียงแก่สถาบันพระมหากษัตริย์แห่งนอร์เวย์ได้ ทั้งยังทรงปรารถนาว่า พระองค์จะสิ้นพระชนม์ไปเสีย ก่อนที่ มกุฎราชกุมารีเมตเต-มาริต จะขึ้นเป็นสมเด็จพระราชินี

มีความพยายามของพระสวามีในเจ้าหญิง ที่จะให้ TV 2 แก้ไขเกี่ยวถ้อยคำในพระดำรัสอันเสียดสีของเจ้าหญิงออกซึ่งก็ไม่เป็นผล

 สิ้นพระชนม์ 
เจ้าหญิงรังน์ฮิลด์แห่งนอร์เวย์ สิ้นพระชนม์ในที่ประทับในนครรีโอเดจาเนโร ประเทศบราซิล เมื่อวันที่ 16 กันยายน ค.ศ. 2012 หลังจากทรงพระประชวรเป็นระยะเวลานาน สิริพระชนมายุได้ 82 พรรษา ซึ่งพระศพถูกฝังลง ณ โบสถ์ในเมืองอัสแกร์ ประเทศนอร์เวย์ โดยมีผู้ร่วมงานคือ มกุฎราชกุมารโฮกุ้น, มกุฎราชกุมารีเมตเต-มาริต, เจ้าหญิงอัสตริด พระขนิษฐา และเจ้าหญิงมาร์ธา ทั้งนี้มกุฎราชกุมารีวิกตอเรียแห่งสวีเดน ได้เสด็จพระราชดำเนิน มาเป็นตัวแทนของราชวงศ์สวีเดนในงานปลงพระศพครั้งนี้ด้วยKongehuset - Funeral service for Princess Ragnhild

 พระเกียรติยศ 

 พระอิสริยยศ 
 เฮอร์รอยัลไฮนิส เจ้าหญิงรังน์ฮิลด์แห่งนอร์เวย์ (9 มิถุนายน ค.ศ. 1930 - 15 พฤษภาคม ค.ศ. 1953)
 เฮอร์ไฮนิส เจ้าหญิงรังน์ฮิลด์แห่งนอร์เวย์, นางลอเรนต์เซน (15 พฤษภาคม ค.ศ. 1953 - 16 กันยายน ค.ศ. 2012)

 สถานที่ตามพระนาม 
 ชายฝั่งเจ้าหญิงรังน์ฮิลด์ ในดินแดนการอ้างสิทธิ์ของนอร์เวย์ในทวีปแอนตาร์กติกา
 เรือเอ็ม.เอส. เจ้าหญิงรังน์ฮิลด์ ภายหลังได้เปลี่ยนชื่อเป็น เรือเอ็ม.เอส.บาฮามาส์เซเลเบรชัน

อ้างอิง

แหล่งข้อมูลอื่น
 Official biography at kongehuset.no
 Aftenposten article about her life (นอร์เวย์)

หมวดหมู่:เจ้าหญิงนอร์เวย์
หมวดหมู่:ราชวงศ์กลึคส์บวร์ค